વર્તમાન સમયમાં મુદ્રણ માધ્યમનો વ્યાપ વધ્યો છે અને તે ક્ષેત્રે રોજગારીની વિપુલ તકો ઊભી થઈ છે, તે સાથે જ મુદ્રિત સામગ્રી માન્યભાષા સ્વરૂપે વાચકો સમક્ષ આવે તે આવશ્યક છે. ગુજરાતી સાહિત્ય પરિષદ સંચાલિત 'ભોળાભાઈ પટેલ માતૃભાષા સંવર્ધન કેન્દ્ર' તથા ક.લા.સ્વાધ્યાયમંદિર દ્વારા સાંપ્રત સમયની જરૂરિયાતને ધ્યાનમાં રાખી 'પ્રૂફવાચન પ્રમાણપત્ર અભ્યાસક્રમ' શરૂ કરવાનું આયોજન કરેલ છે. આગામી સપ્ટેમ્બર માસની બીજી તારીખથી ૩૦ સપ્ટેમ્બર, અઠવાડિયાના ૫ દિવસ, સોમવારથી શુક્રવાર સાંજે ૫ થી ૬.૩૦ કલાકે પ્રથમ બેચ શરૂ થઈ રહી છે.